Diari Oficial de la Generalitat Valenciana


Sumari del DOGV 3771, del 14-06-2000 (2000/4066)

RESOLUCIÓ de 17 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni subscrit el 20 d'octubre de 1995, entre la Generalitat Valenciana (Conselleria de Cultura, Educació i Ciència) i l'Ajuntament de Banyeres de Mariola, per a l'ampliació dels ensenyaments de l'especialitat de grau elemental de trompeta al Conservatori Elemental de Música de titularitat municipal.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3771

Data del DOGV
:   14-06-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/4066


Data del document
:   17-05-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * Banyeres de Mariola
    * administració local
    * música
    * cooperació administrativa
    * centre d'ensenyament
    * educació artística

RESOLUCIÓ de 17 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni subscrit el 20 d'octubre de 1995, entre la Generalitat Valenciana (Conselleria de Cultura, Educació i Ciència) i l'Ajuntament de Banyeres de Mariola, per a l'ampliació dels ensenyaments de l'especialitat de grau elemental de trompeta al Conservatori Elemental de Música de titularitat municipal. [2000/X4066]
  
Subscrita, després de la tramitació prèvia reglamentària, entre la Generalitat Valenciana (Conselleria de Cultura, Educació i Ciència) i l'Ajuntament de Banyeres de Mariola, el 17 d'abril de 2000, una Addenda al Conveni subscrit el 20 d'octubre de 1995 entre la Generalitat Valenciana i l'Ajuntament de Banyeres de Mariola per a l'ampliació dels ensenyaments de l'especialitat de grau elemental de trompeta al Conservatori Elemental de Música de titularitat municipal, i en compliment del que estableix la clàusula quarta de la mateixa, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0292/2000, i que figura com a annex d'aquesta resolució.
  
València, 17 de maig de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Addenda al conveni subscrit el 20 d'octubre de 1995, entre la Generalitat Valenciana (Conselleria de Cultura, Educació i Ciència) i l'Ajuntament de Banyeres de Mariola, per a l'ampliació dels ensenyaments de l'especialitat de grau elemental de trompeta al Conservatori Elemental de Música de titularitat municipal.
  
València, 17 d'abril de 2000
  
Reunits:
  
D'una banda, el senyor Manuel Tarancón Fandos, conseller de Cultura, Educació i Ciència de la Generalitat Valenciana, facultat per al present acte mitjançant acord del Govern Valencià, de data 25 de gener de 2000.
  
I, de l'altra, el senyor Roberto Calatayud Tormo, alcalde-president de l'Ajuntament de Banyeres de Mariola, facultat per al present acte per l'acord del ple de l'esmentat Ajuntament de data 20 d'octubre de 1998, i assistit pel senyor Miguel Sempere Martínez, secretari accidental de la corporació.
  
Manifesten:
  
1. El 20 d'octubre de 1995 es va subscriure un conveni entre la Generalitat Valenciana (Conselleria de Cultura, Educació i Ciència) i l'Ajuntament de Banyeres de Mariola, per a la creació del Conservatori Elemental de Música de titularitat municipal de l'esmentada localitat. El Conveni preveu en la clàusula vuitena la modificació del seu contingut mitjançant la corresponent addenda.
  
2. L'Ajuntament de Banyeres de Mariola ha sol·licitat autorització per a l'ampliació dels seus ensenyaments de l'especialitat de grau elemental de Trompeta, i la selecció del professor/a corresponent.
  
3. De l'informe de la Unitat d'Inspecció Educativa es desprèn que la titulació presentada per a impartir l'ensenyament sol·licitat s'ajusta al que s'estableix en la legislació vigent aplicable.
  
Per tot això, en virtut de les competències que atorguen el Reial Decret 2.093/1983, de 28 de juliol, sobre traspàs de funcions i serveis de l'administració de l'Estat a la Comunitat Valenciana, en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura, Educació i Ciència i l'Ajuntament de Banyeres de Mariola acorden subscriure la següent addenda al conveni signat el 20 d'octubre de 1995, conformement amb les següents
  
Clàusules:
  
Primera
  
El Conservatori Elemental de Música de Banyeres de Mariola, de titularitat municipal, número de codi 55066460, ampliarà els seus ensenyaments de grau elemental de la nova ordenació educativa incorporant-hi l'especialitat de Trompeta, que s'impartirà en les condicions docents, d'adscripció i obligacions previstes en el conveni de 20 d'octubre de 1995, que es desplega.
  
Segona
  
L'Ajuntament de Banyeres de Mariola es compromet a aportar, abans de l'inici del curs en què es començarà a impartir l'especialitat, els documents que justifiquen el compliment de la titulació exigida en la legislació vigent per al professor/a que ha d'impartir l'ensenyament, així com l'horari de dedicació a l'assignatura i el seu currículum, continguts, objectius i criteris d'avaluació.
  
Tercera
  
La present addenda tindrà efecte a partir del curs acadèmic 1998/99.
  
Quarta
  
La present addenda caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més de ser publicada en el Diari Oficial de la Generalitat Valenciana.
  
Com a prova de conformitat, i per tal de deixar-ne consignat el contingut, les dues parts signen la present addenda el dia i al lloc indicats anteriorment.
  
El conseller de Cultura, Educació i Ciència,
  
MANUEL TARANCÓN FANDOS
  
L'alcalde-president de l'Ajuntament de Banyeres de Mariola,
  
ROBERTO CALATAYUD TORMO